**Jung Il-hoon** (hangul: 정일훈; hanja: 鄭鎰勳; uudistettu latinisaatio: *Jeong Il-hun*; syntynyt 4. lokakuuta 1994), tunnettu yksinkertaisesti nimellä **Ilhoon**, on eteläkorealainen räppäri, lauluntekijä, tuottaja ja näyttelijä. 

Ilhoon oli eteläkorealaisen yhtyeen BTOB pääräppäri, laulaja, sanoittaja ja tuottaja vuosina 2012–2020. Hänet tunnetaan lisäksi mm. melodisesta rap-tyylistään, yhteistyöstään useiden eri artistien kanssa sekä juontajan rooleistaan ohjelmissa *Weekly Idol* ja *Idol Radio*.

Elämäkerta
----------

Jung Il-hoon syntyi 4. lokakuuta 1994 Soulissa, Etelä-Koreassa. Hän valmistui Hanlim Multi Art Schoolista ja opiskeli näyttelemistä Korean mediataiteiden korkeakoulussa.  Hän on laulajan Joo nuorempi veli.   

Ilhoon aloitti siviilipalveluksensa 28. toukokuuta 2020. 

Vuonna 2020 Jung Ilhoon päätyi poliisin tutkintaan kannabiksen laittomasta käytöstä vuosina 2016-2019. Ensimmäisessä oikeudenkäynnissään 10. kesäkuuta 2021 hänelle tuomittiin kaksi vuotta vankeutta ja sakkoa 133 000 000 wonia. Hänelle myönnettiin valitusoikeus asiassa oikeudenkäynnissä ilmenneiden väärinymmärrysten takia ja oikeuden istunnossa 18. marraskuuta syyttäjä laski sakkovaatimusta 126,6 miljoonaan woniin. Ilhoon on monesti ilmaissut syvän katumuksensa asiasta. 

16. joulukuuta Ilhoon tuomittiin valitusoikeudenkäynnissä kolmen vuoden ehdolliseen vankeuteen, 40 tunnin huumeiden vastaiseen hoitoon ja 126,63 miljoonan wonin sakkoon. Näin ollen Ilhoon vapautettiin vankeudesta, jossa hän oli ollut suorittamassa aikaisempaa tuomiotaan. Jung Ilhoon oli omaehtoisesti lopettanut kannabiksen käytön jo vuonna 2019, osallistuen oma-aloitteisesti terapiaan ja muuhun toimintaan huumeriippuvuuden lopettamiseksi. Lieventäviksi tekijöiksi tuomion alentumisessa mainittiin tämän lisäksi se, että Ilhoon ei ollut käyttänyt kannabista systemaattisesti, hänellä ei ollut aikaisempaa rikostaustaa ja että hänellä on vahvat sosiaaliset suhteet sekä perhe vahavasti tukenaan. Ilhoonin tuomioistuimelle lähettämien yli sadan katumuskirjeen sekä fanien lähettämien vetoomusten kerrotaan myös olleen vaikuttava tekijä tuomioistuimen lopulliselle päätökselle.

Ura
---

### Ennen debyyttiä

Jung oli paikannut saman levy-yhtiön artistia Yong Jun-hyungia muutamissa G.NA:n debyyttijulkaisun "I'll Back Off So You Live Better" musiikkiesityksissä vuonna 2010. Vuonna 2011 Jung (yhdessä neljän muun BtoB:n alkuperäisen kokoonpanon jäsenten kanssa) debytoi JTBC:n tilannekomediassa *I Live in Cheongdam Dong*.

### BtoB

Jung debytoi BtoB-poikabändin pääräppärinä vuonna 2012. Ryhmän virallinen debyytti tapahtui 21. maaliskuuta Mnet:n musiikkiohjelmassa *M! Countdown.* 

Cube Entertainment tiedotti Jungin eroavan BTOB:sta 31. joulukuuta 2020 hänen jouduttuaan poliisin tutkimuksiin laittomasta kannabiksen käytöstä. 

Aikanaan yhtyeessä Ilhoon tuotti ja sanoitti suuren osan BTOB:n musiikista yhdessä jäsenien Minhyuk ja Hyunsik kanssa. 

### Sooloaktiviteetit

Vuodesta 2012 lähtien Jung esiintyi *Weekly Idol* -ohelmassa erikoisjuontajana ja yhdessä Apinkin Bomin kanssa. Jung esiintyi viimeistä kertaa *Weekly Idol -*ohjelmassa sen 206. jaksossa.  Vuonna 2012 hän teki yhteistyötä 4minuten Gayoonin kanssa kappaleella "My Love By My Side" samannimistä musikaalia varten. Hän esiintyi myös Hyunan kappaleessa "Unripe Apple" hänen toisella EP-levyllään *Melting*. 

Vuonna 2013 Jung esiintyi 2YOONin EP:llä *Harvest Moon* kappaleessa "Nightmare", jossa hän esitteli vaikuttavia räppärin taitojaan. Myöhemmin paljastettiin hänen esiintyvän myös G.NA:n johtavalla singlellä "Oops!" EP:llä *Beautiful Kisses.* 

Ilhoon tunnetaan "Gwiyomi Player" -eleiden luojana ja popularisoijana 2010-luvulla. 

Vuonna 2015 Cube Entertainment ilmoitti Jungin esiintyvän Hyunan EP:n *A+* johtavalla singlellä. Kappale oli nimeltään "Roll Deep" (Because I'm the Best). Hän osallistui myös albumin tekemiseen.  Hän pystyi esiintymään Hyunan kanssa vain kahdesti ristiriitojen ilmetessä muiden BtoB:n aikataulujen kanssa. Hänen tilallaan esiintyi Cube Entertainmentin harjoittelija Kim Hyo-jong. Myöhemmin samana vuonna Jung liittyi ohjelman *Unpretty Rapstar 2* välieräkokoonpanoon, esiintyen kilpailija Jiyoonin kanssa kappaleella "This Ain't Me". 

Vuonna 2015 Jung aloitti näyttelijän uransa näyttelemällä Kim Sung-minia web-draamassa *Webtoon Hero: Tundra Show*. 

24. toukokuuta 2017 Jungin paljastettiin julkaisevan 30. toukokuuta itse säveltämänsä kappaleen osana BtoB:n "Piece of BtoB" -projektia.  26. toukokuuta kävi ilmi kappaleen olevan "Fancy Shoes", jonka hän oli jo aikaisemmin esittänyt BtoB:n soolokonsertissa *BtoB Time 2017*. 

Syyskuussa 2017 julkistettiin Jungin liittyminen web-mockumentaryn *The Cushion* näyttelijäkaartiin yhdessä Yoo Seon-hon ja kauneustubettaja Lenan kanssa. Kaikki lokakuusta marraskuuhun 2017 ilmestyneet jaksot ladattiin alustoille Naver TV, YouTube ja Oksusu. 

12. helmikuuta 2018 ilmoitettiin Jungin julkaisevan ensimmäisen sooloalbuminsa saman vuoden maaliskuussa.   Levy, nimeltään *Big Wave*, sisälsi viisi kappaletta, joissa esiintyvät BTOB:n jäsen Hyunsik sekä Pentagonin Jinho. Johtava single "She's Gone" on monimutkaisia tunteita kuvaava hip hop -kappale. Jung oli aiemmin esittänyt kappaleen BTOB:n *2017 BTOB Time - Our Concert* -konsertissa 23. - 24. joulukuuta 2017. Jung osallistui kyseisten kappaleiden kirjoittamiseen ja säveltämiseen. 

Syyskuussa 2018 Ilhoon aloitti MBC Idol Radion DJ:nä ja toimi virassa syyskuuhun 2019. 

21. helmikuuta 2019 Jung julkaisi digitaalisen singlen "Spoiler", jossa esiintyi myös sooloartisti Babylon.

Radio
-----

| Vuosi | Ohjelma | Verkko | Huomautuksia |
| --- | --- | --- | --- |
| 2018 | *Idol Radio* | MBC | DJ; 27. syyskuuta 2018  - 30. syyskuuta 2019  |

Lähteet
-------

1. ↑  BTOB Jung IlHoon accepted into Acting course in Korea College of Media Arts *osen.mt.co.kr*. Viitattu 14 January 2015.
2. ↑  정안지: [전문 비투비 정일훈, 군 입대 한다…짧게 자른 머리 공개 "건강하게 돌아올 것"] *스포츠조선닷컴*.  27.5.2020. 스포츠조선닷컴. Viitattu 4.1.2021.
3. ↑  Update: Jung Ilhoon Sentenced To 2 Years In Prison For Marijuana Charges + Files Appeal *Soompi*.  1623308574. Viitattu 19.11.2021. (englanniksi)
4. 1 2  Prosecution Requests 2-Year Prison Sentence In Appeal Trial For Jung Ilhoon’s Marijuana Case + Jung Ilhoon Pleads For Leniency *Soompi*.  1637223530. Viitattu 19.11.2021. (englanniksi)
5. ↑  Jung Il-hoon's marijuana scandal: Why did K-Pop rapper quit BTOB? Fans say they 'understand' why idols use weed *meaww.com*. Viitattu 19.11.2021. (englanniksi)
6. 1 2  '상습마약 혐의' 정일훈, 결국 비투비 탈퇴 [전문] *n.news.naver.com*. Viitattu 4.1.2021. (koreaksi)
7. ↑  BTOB's Ilhoon is FREE, gets 3 years probation for smoking marijuana *meaww.com*. Viitattu 16.12.2021. (englanniksi)
8. ↑  Jung Ilhoon Receives Sentence For Marijuana Case *Soompi*.  1639639692. Viitattu 16.12.2021. (englanniksi)
9. ↑  Cube Entertainment Unveils Its Newest Boy Group, BTOB - MNET *global.mnet.com*.  5.10.2012.  Arkistoitu 5.10.2012. Viitattu 11.12.2019.
10. ↑  정일훈 *멜론*. Viitattu 19.11.2021. (koreaksi)
11. ↑  BTOB's Ilhoon and A Pink's Bomi to leave 'Weekly Idol' *allkpop.com*. Viitattu June 30, 2015.
12. ↑  HyunA reveals additional photos + tracklist for 'Melting' *allkpop.com*. Viitattu October 17, 2012.
13. ↑  G.NA Beautiful Kisses (EP) iTunes. Viitattu March 19, 2013.
14. ↑  K-Pop craze: "Gwiyomi" Song *PEP.ph*. Viitattu 7.6.2020. (englanniksi)
15. ↑  HyunA announces her title track featuring BTOB's Ilhoon! *allkpop.com*. Viitattu August 13, 2015.
16. ↑  Lee Soo Hyun, Basick, Ilhoon, and More to Also Collaborate With "Unpretty Rapstar 2" Contestants *soompi.com*. Viitattu October 27, 2015.
17. ↑  BTOB's Ilhoon to make acting debut as lead of upcoming variety drama *soompi.com*. Viitattu June 23, 2015.
18. ↑  "큐브 측 "정일훈, 비투비 솔로 프로젝트 두번째 주자…자작곡 공개"". (ko)
19. ↑  정일훈 커버 공개…비투비 솔로프로젝트 두 번째 주자 *news.jtbc.joins.com*.  26.5.2017. Viitattu 26.5.2017.
20. ↑  "[단독 비투비 정일훈, 첫 솔로앨범…3월 데뷔 목표]". (ko)
21. ↑  "[공식입장 비투비 측 "정일훈 3월 솔로데뷔 목표, 녹음 마쳤다"]", 2018-02-12. (ko)
22. ↑  BTOB's Ilhoon is the new DJ of 'Idol Radio' *allkpop*. Viitattu 19.11.2021. (englanniksi)
23. ↑  BTOB’s Ilhoon Officially Says Goodbye To "Idol Radio" *Soompi*.  1569890243. Viitattu 19.11.2021. (englanniksi)
24. ↑
25. ↑  "'Idol Radio' new DJ BTOB Jung Ilhoon…"Luck after Eunkwangie hyung"", *SportsChosun*, 21 September 2018. (ko) [vanhentunut linkki]
26. ↑  "Jung Ilhoon (BTOB) announces withdrawal from "Idol Radio"", *Newsen*, 27 September 2019. (ko) [vanhentunut linkki]

Aiheesta muualla
----------------

* BTOB:n viralliset verkkosivut (Arkistoitu – Internet Archive) (koreaksi)
* Jung Ilhoon Twitterissä
* Jung Ilhoon Instagramissa
* Gwiyomi Player

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |